અમર્ત્ય સેને આંકડાકીય માહિતી આપતા કહ્યું હતું કે, વીસ વર્ષ પહેલાં નેપાળ, પાકિસ્તાન, બાંગ્લાદેશ, શ્રીલંકા અને ભુતાન જેવા એશિયાના વિકાસશીલ દેશો વચ્ચે ભારતનું સ્થાન બીજા નંબરે હતું. શ્રીલંકા પછી ભારત બીજા નંબરનો સારો દેશ હતો, પરંતુ હવે ભારત બીજા નંબરનો સૌથી ખરાબ દેશ છે. આ યાદીમાં આપણાથી આગળ પાકિસ્તાન છે. પાકિસ્તાનની સમસ્યાઓના કારણે આપણે સૌથી ખરાબ દેશના બિરૂદથી બચી ગયા છીએ. સેને કહ્યું હતું કે, સરકાર ધર્મ અને જાતિગત અસમાનતાઓની પણ અવગણના કરી રહી છે. દેશમાં આજેય શૌચાલયોની હાથથી સફાઈ થતી હોય એવા લોકોનો વર્ગ છે. તેમની માંગો અને જરૂરિયાતો પ્રત્યે સરકાર બેધ્યાન છે.